മദ്യം മേടിക്കാന് പണം നല്കിയില്ല മകന് അച്ഛനെ ഇരുമ്ബ് വടികൊണ്ട് അടിച്ചു കൊന്നു പ്രതിയുടെ മുറി പരിശോധിച്ച പോലീസ് കണ്ടത് നൂറുകണക്കിന് ഒഴിഞ്ഞ മദ്യ കുപ്പികള് കടലൂര്: തമിഴ്നാട് കടലൂര് ജില്ലയില് മദ്യം വാങ്ങാന് പണം നല്കാന് വിസമ്മതിച്ചതിന്റെ പേരില് മകന് അച്ഛനെ കൊന്നു. കടലൂര് ടൗണിലെ ആനായ്ക്കുപ്പത്തെ എസ് കാര്ത്തിക് 32 എന്ന വ്യക്തിയാണ് മദ്യപിക്കാന് പണം നല്കാത്തതിനെ തുടര്ന്ന് അച്ഛനെ ഇരുമ്ബുവടികൊണ്ട് അടിച്ചുകൊന്നത്. ഡെപ്യൂട്ടി കളക്ടറായി വിരമിച്ച പി സുബ്രഹ്മണ്യന് 76 ആണ് മരിച്ചത്. പിതാവിന്റെ മൃതദേഹം സൂക്ഷിക്കുന്നതിനായി ഒരു ഫ്രീസര് ബോക്സ് വിതരണം ചെയ്യാന് പട്ടണത്തിലെ ഒരു ഏജന്സിയോട് കാര്ത്തിക് പറയുകയായിരുന്നു. തുടര്ന്ന് ഫ്രീസര് ബോക്സുമായി വീട്ടിലെത്തിയ ഏജന്സി ജോലിക്കാര് മൃതദേഹത്തില് രക്തസ്രാവങ്ങള് കണ്ടതോടെ പോലീസിനെ അറിയിക്കുകയായിരുന്നു. വിവരം ലഭിച്ചതിനെ തുടര്ന്ന് കടലൂര് പോലീസ് സ്റ്റേഷനില്നിന്നുള്ള സംഘം സംഭവ സ്ഥലത്തു എത്തുകയായിരുന്നു. ചെന്നൈയില് ഒരു മൊബൈല് കമ്ബനിയില് ജോലി ചെയ്തിരുന്ന കാര്ത്തിക് ഒന്നര വര്ഷം മുമ്ബ് ജോലി രാജിവച്ച് ആനക്കുപ്പത്തുള്ള പിതാവിന്റെ വീട്ടിലെത്തിയതായി പോലീസ് പറഞ്ഞു. എട്ട് വര്ഷം മുമ്ബ് ഭാര്യ മരിച്ചതോടെ വിരമിച്ച ഡെപ്യൂട്ടി കളക്ടര് ഒറ്റയ്ക്കായിരുന്നു താമസം. ഇദ്ദേഹത്തിന് മൂന്ന് ആണ്മക്കളും ഒരു മകളുമാണ് ഉള്ളത്. മകള് വിവാഹശേഷം ലണ്ടനില് സ്ഥിരതാമസമാക്കി. മൂത്ത മകന് ബെംഗളൂരുവിലാണ്. മറ്റൊരു മകന് പ്രതിയുടെ ഇരട്ട സഹോദരന് ചെന്നൈയിലാണ് താമസിക്കുന്നത്. കാര്ത്തിക് മദ്യം കഴിക്കുന്ന ആളാണ്. തൊഴിലില്ലാത്ത ഇയാള് മദ്യം വാങ്ങാന് പണം ആവശ്യപ്പെട്ട് പിതാവിനോട് വഴക്കിടാറുണ്ടായിരുന്നു എന്ന് പോലീസ് പറഞ്ഞു. അത്തരത്തില് മദ്യം കഴിക്കാന് പണത്തിന് വേണ്ടി വഴക്കിടുകയും പണം നല്കാതിരുന്ന പിതാവിനെ ഇരുമ്ബു വടികൊണ്ട് അടിക്കുകയായിരുന്നു. പലതവണ ക്രൂരമായി അടിച്ചതിനെ തുടര്ന്ന് അദ്ദേഹം സംഭവ സ്ഥലത്തു വെച്ച് തന്നെ മരിക്കുകയായിരുന്നു. നൂറുകണക്കിന് ഒഴിഞ്ഞ മദ്യക്കുപ്പികളും സിഗരറ്റ് പാക്കറ്റുകളും അവശേഷിക്കുന്ന ഭക്ഷ്യവസ്തുക്കളും എല്ലാം കൊണ്ട് കാര്ത്തിക്കിന്റെ മുറി വൃത്തിഹീനമാണെന്ന് പോലീസ് പറഞ്ഞു. ഏതാനും ആഴ്ചകളായി മുറി ഇയാള് മുറി വൃത്തിയാക്കിയിരുന്നില്ല. മരിച്ച സുബ്രഹ്മണ്യന്റെ മൃതദേഹം വീണ്ടെടുത്ത് പോസ്റ്റ്മോര്ട്ടത്തിനായി കടലൂര് സര്ക്കാര് ജനറല് ആശുപത്രിയിലേക്ക് അയച്ചു. പ്രതി കാര്ത്തിക്കിനെ ജുഡീഷ്യല് കസ്റ്റഡിയിലും വിട്ടു. Tags